ফের রক্তাক্ত ভূস্বর্গ! শহিদ হলেন এক জওয়ান

ওয়েব ডেস্ক : ফের জম্মু ও কাশ্মীরে (Jammu and Kashmir) সেনা অভিযান ভারতীয় সেনা বাহিনীর (Indian Army)। শুক্রবার রাত থেকে উদমপুর, ডোডা ও কাঠুয়া জঙ্গিদের বিরুদ্ধে চলছে এই অভিযান। জানা গিয়েছে, এই অভিযান চালানোর সময় জঙ্গিদের গুলিতে এক জওয়ান শহিদ হয়েছেন বলে খবর। এখনও এলাকায় জঙ্গিদের সঙ্গে গুলির লড়াই চলছে বলে জানা যাচ্ছে।

উদমপুর, ডোডা ও কাঠুয়ার বিভিন্ন এলাকায় লুকিয়েছে বেশ কিছু জঙ্গি (Terrorist)। গোপন সূত্রে এমনই খবর পেয়েছিল নিরাপত্তারক্ষী বাহিনী। সেই মতো ওই এলাকায় অভিযানে নামে পুলিশ, সেনা ও সিআরপিএফ-এর যৌথবাহিনী। সূত্রের খবর, সেই সময় হঠাৎ বাহিনীকে লক্ষ্য করে গুলি চালায় জঙ্গিরা। সেই হামলায় এক জওয়ান শহিদ হয়েছেন বলে খবর। তবে বাহিনীর তরফে পাল্টা হামলা চালানো হয়। জানা যাচ্ছে ইতিমধ্যে ৪ জঙ্গিকে ঘিরে ফেলেছে নিরাপত্তারক্ষী বাহিনী। তাদের সঙ্গে এখনও গুলির লড়াই চলছে।

আরও খবর : বোমাতঙ্ক! থাইল্যান্ডগামী ইন্ডিগো বিমানের জরুরি অবতরণ চেন্নাইতে

জানা যাচ্ছে, গত দু’সপ্তাহের মধ্যে এটাই হল ভূস্বর্গে (jammu and Kashmir) সব থেকে বড় অভিযান। এর আগে কুলগামে অভিযান চালিয়েছিল সেনা। তবে সেখানে জঙ্গিদের গুলিতে এক সেনা আধিকারিক সহ দুই জওয়ান শহিদ হয়েছিলেন। তবে এর পাল্টা দুই জঙ্গিকে খতম করেছিল বাহিনী।

প্রসঙ্গত, ২২ এপ্রিল পহেলগাম হামলার (Pahalgam Attack) পর থেকেই ভূস্বর্গজুড়ে জঙ্গি নিধনে নেমেছে নিরাপত্তারক্ষা বাহিনী। ওই হামলার বদলা নিতে ‘অপারেশন মহাদেবে’ অভিযান চালিয়েছিল সেনা। তাতে পহেলগাম হামলায় অভিযুক্ত মূল তিন জঙ্গিকে খতম করেছিল ভারতীয় সেনা। গত অগাস্ট মাসে জম্মু ও কাশ্মীরে একাধিক অনুপ্রবেশেরও চেষ্টা করেছিল জঙ্গিরা। কিন্তু বাহিনীর তৎপরতায় তা ব্যর্থ হয়। সেই সময় সেনার গুলিতে মৃত্যু হয়েছিল একাধিক জঙ্গির।